CELEX: 62019TA0559
Language: hu
Date: 2020-01-30 00:00:00
Title: T-559/19. sz. ügy: A Törvényszék 2020. január 30-i ítélete – Julius Sämann kontra EUIPO – Maharishi Vedic University (Egy fa ábrázolása) („Európai uniós védjegy – Felszólalási eljárás – Egy fát ábrázoló európai uniós ábrás védjegy bejelentése – Egy »mágikus fát« ábrázoló korábbi európai uniós és nemzetközi ábrás védjegyek – Viszonylagos kizáró ok – Az összetéveszthetőség hiánya – A megjelölések hasonlóságának hiánya – Az (EU) 2017/1001 rendelet 8. cikke (1) bekezdésének b) pontja – A jóhírnév sérelmének hiánya – A 2017/1001 rendelet 8. cikkének (5) bekezdése”)

9.3.2020   
            
            
               HU
            
            
               Az Európai Unió Hivatalos Lapja
            
            
               C 77/48
            
         
      A Törvényszék 2020. január 30-i ítélete – Julius Sämann kontra EUIPO – Maharishi Vedic University (Egy fa ábrázolása)
      (T-559/19. sz. ügy) (1)
      
      („Európai uniós védjegy - Felszólalási eljárás - Egy fát ábrázoló európai uniós ábrás védjegy bejelentése - Egy »mágikus fát« ábrázoló korábbi európai uniós és nemzetközi ábrás védjegyek - Viszonylagos kizáró ok - Az összetéveszthetőség hiánya - A megjelölések hasonlóságának hiánya - Az (EU) 2017/1001 rendelet 8. cikke (1) bekezdésének b) pontja - A jóhírnév sérelmének hiánya - A 2017/1001 rendelet 8. cikkének (5) bekezdése”)
      (2020/C 77/68)
      Az eljárás nyelve: angol
      
         Felek
      
      
         Felperes: Julius Sämann Ltd (Thayngen, Svájc) (képviselő: D. Parrish ügyvéd)
      
         Alperes: az Európai Unió Szellemi Tulajdoni Hivatala (EUIPO) (képviselő: K. Kompari meghatalmazott)
      
         A másik fél az EUIPO fellebbezési tanácsa előtti eljárásban, beavatkozó fél a Törvényszék előtti eljárásban: Maharishi Vedic University Ltd (Mgarr, Málta) (képviselő: L. Prehn ügyvéd)
      
         Az ügy tárgya
      
      Az EUIPO első fellebbezési tanácsának a Julius Sämann és a Maharishi Vedic University közötti felszólalási eljárással kapcsolatban 2019. május 16-án hozott határozata (R 1743/2018-1. sz. ügy) ellen benyújtott kereset.
      
         Az ítélet rendelkező része
      
      
                  1)
               
               
                  
                     A Törvényszék a keresetet elutasítja.
                  
               
            
                  2)
               
               
                  
                     A Törvényszék a Julius Sämann Ltd-t kötelezi a költségek viselésére.
                  
               
            
         (1)  HL C 328., 2019.9.30.